கேள்வி: செரி பெட்டாலிங் - அணுகல் என்பது என்ன?
பதில்: புத்ராஜெயா, சைபர்ஜெயாவில் உள்ள அரசாங்கத் துறைகளுக்கான அணுகலும் கோலாலம்பூர் பன்னாட்டு வானூர்தி நிலையம் செல்வதற்கான எளிய வசதிகளும் செரி பெட்டாலிங்கில் உள்ளன. இந்த நகர்ப்புறத்திற்கு அருகில் சிப்பாங் பன்னாட்டு சுற்றுகை, கோலாலம்பூர் மாநகர மையம், பெட்டாலிங் ஜெயா, சுபாங் ஜெயா, டாமன்சாரா அயிட்ஸ் மற்றும் பூச்சோங், சா ஆலாம், கிள்ளான் ஆகிய இடங்கள் உள்ளன.
கேள்வி: செரி பெட்டாலிங் - வரலாறு என்பது என்ன?
பதில்: 1977-ஆம் ஆண்டில் பண்டார் பாரு செரி பெட்டாலிங் நகரத்தின் கட்டுமானங்கள் முன்மொழியப்பட்டன. 1981-ஆம் ஆண்டில் பெட்டாலிங் கார்டன் பெர்காட் ''(Petaling Garden Berhad)'' எனும் சொத்து மேம்பாட்டு நிறுவனம் கட்டுமானங்களைத் தொடங்கியது. 1980 - 1990-களின் நடுப்பகுதி வரை, இந்த இடம் ஒரு குப்பைக் கிடங்காக இருந்தது. அதனால் இந்தப் பகுதி 'குப்பைப் பகுதி' என்று பரவலாக அறியப்பட்டது. பின்னர் குப்பைகளைக் கொட்டுவது கட்டம் கட்டமாக நிறுத்தப்பட்டது. இந்த இடம் தூய்மையாக்கப்பட்ட பின்னர் வீடுமனை கட்டுமானங்கள் தொடங்கின. மேலும் அதே இடத்தில் 1998-ஆம் ஆண்டு காமன்வெல்த் விளையாட்டுக்கள் ''(1998 Commonwealth Games)'' விளையாட்டு துணை வளாகமும் உருவாக்கப்பட்டது; பின்னர் காலத்தில் இந்த இடம் அதிக அளவிலான வாகனங்கள் நிறுத்துமிடமாகவும் மாறியது.
கேள்வி: செரி பெட்டாலிங் - போக்குவரத்து பற்றி விளக்கவும்.
பதில்: இந்த நகர்ப்பகுதி கோலாலம்பூர் மாநகர மையம் மையத்திலிருந்து தெற்கே 15 கி.மீ தொலைவில் அமைந்துள்ளது; மற்றும் கோலாலம்பூர்–சிரம்பான் விரைவுச்சாலை, சா ஆலாம் விரைவுச்சாலை, பந்தாய் புதிய விரைவுச்சாலை, கோலாலம்பூர் மத்திய வட்டச் சாலை 2, மாஜு விரைவுச்சாலை போன்ற நெடுஞ்சாலைகளிலிருந்து எளிதில் அணுகக்கூடிய நிலையிலும் உள்ளது. செரி பெட்டாலிங் நகர்ப்பகுதி அம்பாங் வழித்தடம்–செரி பெட்டாலிங் வழித்தடம் புக்கிட் ஜாலில் எல்ஆர்டி நிலையம்; செரி பெட்டாலிங் எல்ஆர்டி நிலையம் என இரண்டு இலகுரக எல்ஆர்டி தொடருந்து நிலையங்களைக் கொண்டுள்ளது. தவிர புத்ராஜெயா வழித்தடம் தாமான் நாகா இமாஸ் எம்ஆர்டி நிலையம் கொண்டுள்ளது.